

**Výročná správa Obce Čierna Lehota**

**za rok 2020**

1. **Z histórie obce**

Už v 14. storočí v dolinke, ktorú zo všetkých strán obklopujú vrchy znikla

dedinka Povrazník. No dedina pustne a zaniká, keď v druhej polovici 15.

storočia prenikajú do lesov severného Gemera Rusínski Valasi so svojimi stádami. Rusíni tak namiesto Povrazníka zakladajú obec Lehota. Meno obce Lehota označuje výsadné valašské postavenie. Obyvatelia neplatili dežmu, čiže desiatok, ale dávali pánovi len mericu bryndze, 2 syry  určité množstvo hrubého súkna. Názov obce sa postupne mení na Štítnická Lehota a potom od Čiernej Hory, ktorá sa nachádza za Kohútom dostane meno Čierna Lehota a Rusíni sa postupne poslovenčujú. Obec postihlo niekoľko nešťastí. V rokoch 1709-1710 zúri v obci mor na ktorý zomrelo 450 ľudí. Potom ešte raz Lehota prežíva hromadné umieranie, keď v roku 1873 zomrelo na chorelu vyše 100 ľudí. V roku 1733 má už obec postavenú kamennú vežu a jeden zvon. V roku 1741 sa zistilo, že Lehota má dva zvony a pri kostole postavenú školu s dvoma izbami. V roku 1773 sa začali stavať nový, už kamenný kostol namiesto starého dreveného, ktorý používali 75 rokov.

Ukrutnými rokmi boli roky 179 a 1814 keď 11. máj 1793 vypukol požiar, ktorý za hodinu a pol zničil celú obec. Zhoreli domy, cirkevné budovy a škola.

Už v roku 1794 vystavil cirkevný zbor z válkov novú školu. Nešťastnými rokmi boli aj roky 1799 a 1805. keď bola obec pustošená hroznými prívalmi vody. A odvtedy sa obec stále zdokonaľovala a stavala. Obyvateľstvo sa zaoberalo prevažne pastierstvom. Bývalo sa v domoch postavených zo začiatku postavených z kameňa a dreva neskôr z válkov. V lete sa obyvatelia venovali pestovaniu zeleniny a hrabaniu, v zime sa priadlo. A práve tu vznikali krásne ľudové pesničky, ktoré dnes všade šíri náš folklórny súbor Lehoťanka.

Do SNP sa zapojila takmer celá obec. V jeseni a v zime v roku 1944-1945 sa v obci a na okolí zdržiavali partizáni z oddielov Šukajeva, Kozlova, Volaňského, Kvitinského, Karasjeva, Stepanova. Za Čiernou horou bola postavená nemocnica, ktorú Nemci podpálili a zahynulo tam 11 ľudí. Nemci sa obce zmocnili po ťažkých bojoch až 6.12.1944, Obec bola vyznamenaná Radom Červenej hviezdy a Radom SNP I. triedy a Dukelskou pamätnou medailou.

1. **Profil Obce**

Obec Čierna Lehota je situovaná pri sútoku Lehotského potoka. Vznikla

Ako hromadná cestná zástavba z pôvodnej potočnej radovej. Murované domy s valbovou strechou pod krytinou s otvorenými dvormi a hĺbkovým riadením hospodárskych stavieb sú z 19. storočia. Patrí medzi okrajové obce. Obec leží v juhovýchodnej časti Slovenského rudohoria pri sútoku Lehotského potoka s pravobežnými prítokmi spod Kohúta (1409 m n.m.), na konci Štítnickej doliny pod vrchom Stolica (1476 m n. m.).

Okolie možno charakterizovať ako nižšiu hornatinu až vrchovinu.

Kataster 31,96 km2. Vzdialenosť do okresného mesta Rožňava je 26 km.

**Počet obyvateľov obce k 31.12.2020**

Celkom 640

Muži: 334

Ženy: 306

**Výchova a vzdelávanie:**

Obec v súčasnosti poskytuje predškolskú výchovu – Materská škola

Základnú školu navštevujú deti v Slavošovciach.

**Zdravotníctvo:**

Zdravotná starostlivosť občanom obce je poskytovaná v Slavošovciach ,

kde sa nachádza praktický lekár, detský lekár a lekáreň.

**Identifikačné údaje:**

Názov: Obec Čierna Lehota

Adresa: Obec Čierna Lehota č. 68, 049 36 Slavošovce

IČO: 00328154

DIČ: 2020961206

Právna forma: obec

SK NACE: 84 110 – všeobecná verejná správa

Okres: Rožňava

Kraj: Košický

Telefón: 058/7883770

Mail: obec@obecciernalehota.sk

1. **Obec a jej úlohy**

Obec je samostatný územný a správny celok Slovenskej republiky. Obec je

Právnickou osobou, ktorá za podmienok ustanovených zákonom č.138/1991

Zb. o majetku obcí samostatne hospodári s vlastným majetkom a vlastnými

príjmami, pričom výkon samosprávy je definovaný v zákone č. 369/1992

Zb. o obecnom zriadení v znení neskorších predpisov. Základnou úlohou

obce pri výkone samosprávy je starostlivosť o všestranný rozvoj územia

a o potreby jej obyvateľov.

1. **Starosta obce**

V komunálnych voľbách, ktoré sa konali dňa 10.11.2018 bola zvolená

za starostku obce Ing. Potočná Iveta.

Starosta obce je predstaveným obce a jej najvyšším výkonným orgánom.

Zvoláva a vedie zasadnutia obecného zastupiteľstva, zastupuje obec

vo vzťahu k štátnym orgánom, právnickým a fyzickým osobám, vykonáva

obecnú správu a rozhoduje o veciach, ktoré nie sú vyhradené obecnému

zastupiteľstvu.

**5**. **Obecné zastupiteľstvo**

Obecné zastupiteľstvo je zastupiteľský zbor zložený z poslancov zvolených

v priamych voľbách, ktoré sa konali 10.11.2018. Poslanci sa volia na

obdobie štyroch rokov. Zastupiteľský zbor je zložený zo 7 poslancov:

Mária Jakobejová, Ondrej Benčko, Ing. Darina Figúrová, Mgr. Michal

Terrai, Stanislav Potočný, Vladimír Oravec, Beáta Štefanková. Obecné

zastupiteľstvo sa schádza raz za dva mesiace, alebo podľa potreby.

Obecné zastupiteľstvo rozhodovalo a schvaľovalo na svojich zasadnutiach

základné otázky zo života obce ako aj ich občanov.

**Komisie obecného zastupiteľstva:**

Komisia o ochrane verejného záujmu pri výkone funkcií verejných

funkcionárov

predseda komisie Mgr. Michal Terrai.

Komisia na vybavovanie sťažností a ochrany verejného poriadku

Predseda komisie Ondrej Benčko

Komisia kultúry, ZPOZu a športu – predseda komisie Mária Jakobejová

Komisia finančná a správy obecného majetku a soc.služieb – predseda

komisie Beáta Štefanková

Komisia na ochranu životného prostredia a prírody – predseda Ing. Darina

Figúrová.

**6.** **Hlavný kontrolór**

Hlavného kontrolóra v obci vykonáva Ján Kováč, ktorý pracuje v zmysle

plánu práce schváleného obecným zastupiteľstvom.

**7**. **Obecný úrad**

Obecný úrad je orgánom obecného zastupiteľstva a starostu obce,

Zabezpečuje organizačné a administratívne veci. Prácu obecného

úradu organizuje starosta obce.

**Zamestnanci obce k 31.12.2020**

Ing. Iveta Potočná - starostka obce

Izabela Kúkoľová- referentka obce

**8. Služby v obci**

Potraviny - Veronika Tomesová,

Potraviny Mini Mix – Blanka Mižíková

Hostinec Sultán – Štefan Kónya

Textil a obuv – Andrea Krágová

**9**. **Účasť obce v združeniach**

Združenie obcí „Mikroregión Štítnická dolina“

Združenie miest a obcí horného Gemera

Občianske združenie Dobšinského kraj

Zbor pre občianske záležitosti

**10**. **Spoločné úradovne zabezpečujúce prenesený výkon štátnej**

**Správy**

Stavebný úrad Štítnik

**11**. **Obecná knižnica**

Obecná knižnica je umiestnená v priestoroch klubu dôchodcov.

**12**. **Kultúra a šport**

V roku 2020 boli usporiadané tieto akcie: oslavy MDŽ.

**13. Financovanie obce**

**1. Rozpočet obce na rok 2020**

Základným nástrojom finančného hospodárenia obce bol rozpočet obce na rok 2020

Obec v roku 2020 zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Hospodárenie obce sa riadilo podľa schváleného rozpočtu na rok 2020. Rozpočet obce bol schválený obecným zastupiteľstvom dňa 5.12.2019 uznesením č.7/I/2019 v oblasti príjmov objeme 284 074€ a výdavkov v objeme 284 074 € teda ako vyrovnaný.

V priebehu roka došlo k dvom úpravám rozpočtu a to dňa 9.11.2020 uznesením č. 68/VIII/2020 a druhý krát dňa 07.12.2020 uznesením č. 76/­-IX/2020 a po ich vykonaní bol upravený rozpočet nasledovný:

**Upravený rozpočet obce k 31.12.2020**

**Rozpočet obce v € :**

|  |  |
| --- | --- |
| Príjmy celkom | 353 060 |
| Výdavky celkom | 337 390 |
| **Hospodárenie obce - prebytok** | **+ 15 670** |

|  |  |
| --- | --- |
| Bežné príjmy | 336 509 |
| Bežné výdavky | 294 507 |
| **Prebytok bežného rozpočtu** | **+ 42 002** |

|  |  |
| --- | --- |
| Kapitálové príjmy | 0 |
| Kapitálové výdavky | 42 883 |
| **Schodok kapitálového rozpočtu** | **- 42 883** |

|  |  |
| --- | --- |
| Príjmové finančné operácie | 16 551 |
| Výdavkové finančné operácie | 0 |
| **Hospodárenie z fin. operácií** | **+16 551** |

**2. Rozbor plnenia príjmov za rok 2020 v €**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 353 060 | 344 381,05 | 97,54 |

**1) Bežné príjmy - daňové príjmy :**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 237 152 | 230 467,96 | 97,18 |

**a) Výnos dane z príjmov poukázaný územnej samospráve**

Z predpokladanej finančnej čiastky vo výške 218 000 € z výnosu dane z príjmov boli k 31.12.2020 poukázané prostriedky zo ŠR vo výške 214 236,96 €, čo predstavuje plnenie na 98,27 %.

**b) Daň z nehnuteľností**

Z rozpočtovaných 11 652 € bol skutočný príjem k 31.12.2020 vo výške 10 734,09 €, čo je

92,12 % plnenie. Príjmy dane z pozemkov boli vo výške 8 864,96 €. Daň zo stavieb bola vo výške 1 869,13. K  31.12.2020 obec eviduje pohľadávky na dani z nehnuteľností vo výške 13 600,21 €. Jedná sa o nedoplatky fyzických osôb za rok 2020 ako aj predchádzajúce roky.

c) Daň za psa bola zinkasovaná v čiastke 513,02 €. Nedoplatky za rok 2020 a predchádzajúce sú evidované v čiastke 427,97 €.

d) Poplatok za komunálny odpad a drobný stavebný odpad bol zinkasovaný v čiastke 4 984,18 €. Nedoplatky na tomto poplatku predstavujú čiastku 10 582,76 €.

e) Poplatok za nevýherné hracie automaty v roku 2020 v obci nebol inkasovaný.

**2) Bežné príjmy - nedaňové príjmy :**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 18 440 | 17 298,44 | 93,80 |

**a) Príjmy z podnikania a z vlastníctva majetku**

Z rozpočtovaných 5 200 € bol skutočný príjem k 31.12.2020 vo výške 4 234,68 €, čo je 81,44 % plnenie. Ide o príjem z prenajatých pozemkov v čiastke 2 238,68 € a budov, priestorov a objektov v čiastke 1 996,00 €.

**b) Administratívne poplatky a iné poplatky a platby**

Administratívne poplatky - správne poplatky :

Z rozpočtovaných 600 € bol skutočný príjem k 31.12.2020 vo výške 660,10 €, čo predstavuje plnenie na 110,01 %.

Za ostatné služby bola zinkasovaná čiastka 265,84 €, z toho služby v čiastke 98,84 € a poplatky za MŠ v čiastke 167,00 €.

Vrátka za preplatky na zdravotnom poistení bola v čiastke 190,26 €, vratky od fyzickej

osoby v čiastke 500,00 € a vratky dotácie na MOPS za rok 2019 v čiastke 11 234,50 € na energiách boli v čiastke 1883,73 €.

**3) Bežné príjmy - ostatné príjmy :**

**Obec prijala nasledovné granty a transfery :**

|  |  |  |  |
| --- | --- | --- | --- |
| **P.č.** | **Poskytovateľ** | **Suma v €** | **Účel** |
| 1. | MV SR | 3 000,00 | Dotácia na PO |
| 2. | Obvodný úrad | 818,30 | Voľby |
| 3. | KŠÚ | 1 162,00 | Dotácia na materskú školu |
| 4. | Obvodný úrad | 235,80 | Dotácia na register obyvateľstva |
| 5. | MF SR | 1 478,40 | Dotácia na stravu v ŠJ |
| 6. | MV SR | 40 599,10 | Dotácia na MOPS |
| 7. | MV SR | 2 220,00 | Dotácia na sčítanie domov |
| 8 . | ÚPSVaR | 6 349,51 | Rodinné prídavky |
| 9. | ÚPSVaR | 16 477,40 | DHN – osobitný príjemca |
| 10. | UPVaR | 5 949,56 | Dotácia na aktivačnú činnosť |
|  | **S p o l u :** | **78 306,67** |  |

Granty a transfery boli účelovo viazané a boli použité v súlade s ich účelom.

**4) Kapitálové príjmy :**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 0 | 0 | 0 |

V roku 2020 obec nezískala žiadne kapitálové príjmy.

**5) Príjmové finančné operácie :**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 11 551 | 11 550,11 | 100,00 |

V rámci príjmových finančných operácií obec zúčtovala prevod zostatku rezervného fondu v čiastke 11 550, €.

**6) Mimorozpočtové príjmy:**

V rámci mimorozpočtových príjmov obec zinkasovala príjmy v čiastke 861,78 € ako poplatky za stravu v školskej jedálni.

**3. Rozbor plnenia výdavkov za rok 2020 v €**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 337 390 | 322 784,12 | 95,67 |

**1) Bežné výdavky :**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 294 507 | 292 412,53 | 99,28 |

v tom :

v €

|  |  |  |  |
| --- | --- | --- | --- |
| **Funkčná klasifikácia** | **Rozpočet** | **Skutočnosť** | **% plnenia** |
| 0111 – Správa úradu | 84 540 | 84 527,79 | 99,98 |
| 0160 - Voľby | 819 | 818,3 | 99,91 |
| 0320 – Požiarna ochrana | 8 359 | 8 348,43 | 99,87 |
| 0443 – stavebný úrad | 750 | 735,11 | 98,01 |
| 0451 – Miestne komunikácie | 2 216 | 1 172,40 | 52,91 |
| 0510 – Nakladanie s odpadmi TKO | 16 757 | 16 580,93 | 98,95 |
| 0620 – Rozvoj obcí | 17 883 | 17 832,39 | 99,72 |
| 0640 – Verejné osvetlenie | 2 769 | 2 768,06 | 99,97 |
| 0810 - Šport | 22 | 22,00 | 100,00 |
| 0820 – Kultúrny dom | 9 649 | 9 645,95 | 99,96 |
| 0840 – Dom smútku | 2 580 | 2 356,11 | 91,32 |
| 0830 – Miestny rozhlas | 1 480 | 1 474,68 | 99,64 |
| 0950 - MOPS | 51 426 | 51419,65 | 99,99 |
| 0911 – Materská škola | 46 249 | 45 847,03 | 99,13 |
| 09601 – Školská jedáleň pri MŚ | 25 031 | 24 888,59 | 99,43 |
| 1070 – Soc. Oblasť – DHN + MŠ | 17 627 | 17 625,60 | 99,99 |
| 10405 – rodinné prídavky | 6 350 | 6 349,51 | 99,99 |
| **Spolu** | **294 507** | **292 412,53** | **95,67** |

Z celkovej sumy výdavkov boli čerpané mimorozpočtové výdavky v čiastke 1 952,58 € ako výdavky na potraviny v školskej jedálni.

**a) Mzdy, platy, služobné príjmy a ostatné osobné vyrovnania**

Z rozpočtovaných 117 712 € bolo skutočné čerpanie k 31.12.2020 vo výške 117 710,49 €, čo je 99,99 % čerpanie. Patria sem mzdové prostriedky pracovníkov OcÚ, aktivačných pracovníkov a pracovníkov školstva a MOPS.

**b) Poistné a príspevok do poisťovní**

Z rozpočtovaných 42 675 € bolo skutočne čerpané k 31.12.2020 vo výške 42 583,55 €, čo je 99,78 % čerpanie. Sú tu zahrnuté odvody poistného z miezd pracovníkov za zamestnávateľa.

**c) Tovary a služby**

Z rozpočtovaných 132 282 € bolo skutočne čerpané k 31.12.2020 vo výške 130 280,89 €, čo je 98,48 % čerpanie. Ide o prevádzkové výdavky všetkých stredísk OcÚ, ako sú cestovné náhrady, energie, materiál, dopravné, rutinná a štandardná údržba a ostatné tovary a služby.

**d) Bežné transfery**

Z rozpočtovaných 1 838 € bolo skutočné čerpanie k 31.12.2020 vo výške 1 837,60 €, čo je

99,99 % čerpanie. Jedná sa o výdavky na členské príspevky pre organizácie v ktorých je obec členom – ZMOS, ZMHG, ZPOZ, Mikroregión v čiastke 706,00 a výplata rodinných prídavkov v čiastke 1 131,60 €.

**2) Kapitálové výdavky :**

|  |  |  |
| --- | --- | --- |
| **Rozpočet** | **Skutočnosť** | **% plnenia** |
| 42 883 | 30 371,59 | 70,82 |

v tom : v €

|  |  |  |  |
| --- | --- | --- | --- |
| **Funkčná klasifikácia** | **rozpočet** | **skutočnosť** | **% plnenia** |
| 0111 - Správa | 12 510 | 0 | 0 |
| 0620 – Rozvoj obcí – rekonštrukcia mostu | 9 729 | 9 728,53 | 100,00 |
| 0320 – Rekonštrukcia požiarnej zbrojnice |  |  |  |
| 0820 – Rekonštrukcia pamätnej izby | 20 644 | 20 643,06 | 100,00 |
| **S p o l u :** | **42 883** | **30 371,59** | 70,82 |

**4. Výsledok rozpočtového hospodárenia za rok 2020**

**Rekapitulácia prebytku rozpočtu Obce na rok 2020**

**Rozpočet 2020: Plnenie 2020: %:**

|  |  |  |  |
| --- | --- | --- | --- |
|  | **V Eur** | **V Eur** |  |
| **Sumár príjmov** | **353 060** | **344 381,05** |  |
| **V tom:** Bežné príjmy | 336 509 | 327 634,14 |  |
| Kapitálové príjmy | 0 | 0 |  |
| Príjmy finančných operácií | 16 551 | 16 746,91 |  |
|  |  |  |  |
| **Sumár výdavkov** | **337 390** | **322 784,12** |  |
| **V tom:** Bežné výdavky | 294 507 | 292 412,53 |  |
| Kapitálové výdavky | 42 883 | 30 371,59 |  |
| Výdavky finančných operácií |  |  |  |
| **Výsledok hospodárenia:** | **15 670** | **21 596,93** |  |

Výsledok rozpočtového hospodárenia obce za rok 2020, t.j. rozdiel medzi skutočnými príjmami a skutočnými výdavkami je prebytok rozpočtu vo výške 21 596,93 €.

Stav finančných prostriedkov v pokladni a na jednotlivých účtoch bol v čiastke 24 133,13 €. Od tohto zostatku je však potrebné odpočítať čiastku 1 823,59 € ako zostatok finančných prostriedkov na účte sociálneho fondu, odpočítať zostatok nevyčerpanej dotácie na sčítanie domov v čiastke 2 220,00 €odpočítať zostatok potravinového účtu školskej jedálne v čiastke 1 463,05 €, zostatok nevyčerpanej dotácie na stravu MŠ v čiastke 346,80 € a pripočítať zostatok nespotrebovaných stravných lístkov v čiastke 128,70 €.

**Po zohľadnení týchto rozdielov celkový výsledok hospodárenia obce za rok 2020 je  čiastke  18 408,39 €. ktorá čiastka bude zdrojom rezervného fondu obce v roku 2021**

**5. Finančné usporiadanie vzťahov voči**

* 1. štátnemu rozpočtu
  2. štátnym fondom

V súlade s ustanovením § 16 ods.2 zákona č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov má obec finančne usporiadať svoje hospodárenie vrátane finančných vzťahov k štátnemu rozpočtu, štátnym fondom, rozpočtom iných obcí a k rozpočtom VÚC.

A. Finančné usporiadanie voči štátnemu rozpočtu:

v €

|  |  |  |  |  |
| --- | --- | --- | --- | --- |
| **Poskytovateľ** | **Účelové určenie grantu, transferu uviesť :** | **Suma poskytnutých**  **prostriedkov** | **Suma použitých prostriedkov** | **Rozdiel** |
| Obv. úrad | Dotácia na voľby | 818,30 | 818,30 | 0 |
| Obv. úrad | Dotácia na REGOB | 235,80 | 235,80 | 0 |
| MF SR | Dotácia na MŠ | 1 162,00 | 1 162,00 | 0 |
| MV SR | Dotácia na PO | 3 000,00 | 3 000,00  , | 0 |

B. Obec neuzatvorila v roku 2020 žiadnu zmluvu so štátnymi fondmi.

**6. Bilancia aktív a pasív k 31.12.2020 v  €**

***Finančný dlhodobý majetok /063/***

|  |  |  |  |  |
| --- | --- | --- | --- | --- |
|  | Stav k 1.1.2020 | Prírastky | Úbytky | Stav k 31.12.2020 |
| Obstarávacia cena | 121 940 |  |  | 121 940 |
| Oprávky |  |  |  |  |
| Zostatková cena | 121 940 |  |  | 121 940 |

Jedná sa o bezodplatne získané cenné papiere Východoslovenskej vodárenskej spoločnosti, a.s.: 3 674 ks v menovitej hodnote 33,19 € za 1 ks

***Dlhodobý hmotný majetok /021****/ - Stavby*

|  |  |  |  |  |
| --- | --- | --- | --- | --- |
|  | Stav k 1.1.2020 | Prírastky | Úbytky | Stav k 31.12.2020 |
| Obstarávacia cena | 494 305,09 | 30 371,59 |  | 524 676,68 |
| Oprávky | 353 472,14 | 8 736,00 |  | 362 208,14 |
| *Zostatková cena* |  |  |  | 162 468,54 |

***Dlhodobý hmotný majetok /022/ - Stroje, prístroje a zariadenia***

|  |  |  |  |  |
| --- | --- | --- | --- | --- |
|  | Stav k 1.1.2020 | Prírastky | Úbytky | Stav k 31.12.2020 |
| Obstarávacia cena | 5 625,80 |  |  | 5 625,80 |
| Oprávky | 5 625,80 |  |  | 5 625,80 |
| Zostatková cena |  |  |  | 0 |
|  |  |  |  |  |

***Dlhodobý hmotný majetok /028/***

|  |  |  |  |  |
| --- | --- | --- | --- | --- |
|  | Stav k 1.1.2020 | Prírastky | Úbytky | Stav k 31.12.2020 |
| Obstarávacia cena | 21 420,43 |  |  | 21 420,43 |
| Oprávky | 21 420,43 |  |  | 21 420,43 |
| Zostatková cena |  |  |  | 0 |

***Majetok na účte 031- Pozemky***

|  |  |  |  |  |
| --- | --- | --- | --- | --- |
|  | Stav k 1.1.2020 | Prírastky | Úbytky | Stav k 31.12.2020 |
| Obstarávacia cena | 11 946,83 |  |  | 11 946,83 |
| Oprávky |  |  |  |  |
| Zostatková cena |  |  |  | 11 946,83 |

***Obstaranie dlhodobého majetku***

|  |  |  |  |
| --- | --- | --- | --- |
|  | 041 | 042 | 043 |
| Stav k 1.1.2020 |  | 0 |  |
| Prírastky |  | 30 371,59 |  |
| Úbytky |  | 30 371,59 |  |
| Stav k 31.12.2020 |  | 0 |  |

V priebehu roka bol prírastok na tomto účte v čiastke 30 371,59 € ako realizovaný kapitálový výdavok - podľa rozpisu v časti kapitálové výdavky. O uvedenú čiastku bolo v roku 2020 zúčtovanie do majetku obce, takže zostatok na tomto účte je nulový.

**Obežný majetok**

**a/ pohľadávky**

|  |  |  |
| --- | --- | --- |
| **Účet** | Suma v € |  |
| 314 – Poskytnuté preddavky | 0 |  |
| 315 – ostatné pohľadávky | 62,05 |  |
| 318 – pohľadávky za rozpočtové príjmy nedaňové | 15 075,26 |  |
| 319 – pohľadávky za daňové príjmy obce | 14 028,18 |  |
| 335 – Pohľadávky voči zamestnancom | 1 342,59 |  |
| S p o l u : |  |  |

Pohľadávky pozostávajú z pohľadávok daňových a nedaňových:

**Účet 318 : 15 075,26 €**

Nedoplatky od obyvateľov na vývoz odpadu – TKO v čiastke 10 582,76 €.

Nedoplatky na nájomnom 4 492,50 €

**Účet 319:**

Pohľadávky na daniach vo výške : **14 028,18 €**

Z toho:

* + nedoplatky na dani z nehnuteľnosti od obyvateľov v sume 13 600,21 €
  + nedoplatky na dani za psa v sume 427,97 €

**Účet 335:**

* + Pohľadávka za spôsobenú škodu obci1 400,00 €

**b/ finančný majetok:**

|  |  |
| --- | --- |
| **Účet** | **Suma v €** |
| 211 - pokladnica | 912,95 |
| 261 - peniaze na ceste | 0 |
| 221 - Základný bežný účet | 23 220,18 |
| Z toho: VÚB, a. s. č.ú 20624582 | 19 871,85 |
| VÚB, a.s. č.ú 2669804253 | 61,69 |
| VÚB, a.s. č.ú. 2700477351 - SF | 1 823,59 |
| Prima banka, a.s. 045238001 | 1 463,05 |

**Vlastné zdroje krytia majetku:**

**c/ krátkodobé záväzky**

|  |  |
| --- | --- |
| Účet | Suma € |
| 321 – dodávatelia | 2 379,89 |

Jedná sa o došlé  faktúry koncom roka 2020, resp. v januári 2021 a týkajú sa plnenia za rok 2020 a sú do lehoty splatnosti.

1. **Prehľad o stave a vývoji dlhu k 31.12.2020**

Vzhľadom k tomu, že obec v priebehu roka 2019 nebrala žiadnu formu úveru

k 31.12.2019 nevykazuje žiadnu úverovú zadlženosť.

V Čiernej Lehote, dňa 18.3.2021

Ing. Iveta Potočná

starostka obce